[{"text_idx": "#000001", "text": "Aled, ti'n ddyn prysur iawn ac yn ffermio fferm dy gartref. Rho dipyn o dy stori i ni."}, {"text_idx": "#000003", "text": "Dwi wedi priodi ag Eilir ac mae gennym bedwar o blant. Mae bywyd wedi newid dipyn yn ddiweddar gan fod fy mab hynaf yn cymryd mwy o'r gwaith rheoli ar y fferm sydd wedi fy rhyddhau i gymryd dyletswyddau ehangach. Rwyf yn ddirprwy lywydd NFU Cymru ac yn gadeirydd y Cattle Information Services. Ac rwyf hefyd yn helpu i arwain mewn capel lleol - Eglwys Efengylaidd Gwyrfai, Llanrug."}, {"text_idx": "#000009", "text": "Mae gwaith fferm yn cadw rhywun yn agos at natur yn wastad. Dwi'n rhyfeddu at waith Duw yn y greadigaeth mewn pethau mawr a bach. Tydi rhywun ddim yn bell chwaith o effaith pechod, marwolaeth a breuder bywyd, mae drain ac ysgall yn tagu tyfiant egin newydd a'r brain duon yn difa grawn yn y cae haidd. Tynnais lun llynedd o nythaid o gywion gwennol a'u genau'n agored gan ddisgwyl eu bwydo oedd yn fy atgoffa am ein hangen ninnau am fwyd i'r enaid."}, {"text_idx": "#000010", "text": "Gwers sydd bob tro yn cael effaith arnaf yw pan mae dafad yn colli ei hoen ac yn cael oen wedi mabwysiadu drwy roi croen yr oen marw am yr oen diarth. Mae'n fy atgoffa am yr hyn sy'n digwydd i ni pan 'rydan ni yn dod i gredu yn yr Arglwydd Iesu Grist."}, {"text_idx": "#000015", "text": "Wel dim syrpreis fan hyn! \"Yr Arglwydd yw fy Mugail.\" Fuodd gen i fawr o amynedd gyda defaid 'rioed ac ar o\u0302l gorffen y tymor wyna ar y fferm, dwi'n cael f'atgoffa pam! O! Mae 'na waith efo nhw, mynnu crwydro, mynd yn sownd a mynnu mynd i lefydd peryglus!"}]